Temeljem članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13 i 85/15) , članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge Gospićki sportski savez raspisuje, ur.br.37/2016

**JAVNI POZIV**

**ZA SUFINANCIRANJE SPORTSKIH PROGRAMA KOJI DOPRINOSE**

**ZADOVOLJAVANJU JAVNIH POTREBA**

**U SPORTU GRADA GOSPIĆA U 2016. GODINI**

**I.**

Gospićki športski savez poziva sportske udruge sa područja Grada Gospića, članice Gospićkog športskog saveza, da prijave za sufinanciranje programe/projekte koji doprinose zadovoljenju javnih potreba u sportu na području Grada Gospića za 2016. godinu.

**II.**

Sredstva osigurana u Proračunu Grada Gospića za 2016. godinu namjenski će se rasporediti za programe/projekte koji su usmjereni na rad u području razvoja sporta u ukupnim iznosima definiranim Programom javnih potreba u sportu Grada Gospića za 2016.godinu.

Udruge sukladno ovom Pozivu mogu prijaviti projekt za sljedeća prioritetna područja:

* **Prioritetno područje 1 – Trening, organiziranje i provođenje sustava domaćih i međunarodnih natjecanja, opća i posebna zdravstvena zaštita 627.600,00 kn**
* **Prioritetno područje 2 – Sportska rekreacija građana 76.000,00 kn**

**Najmanji** iznos financijskih sredstava koji se može prijaviti i ugovoriti po pojedinom projektu je **1.000,00 kuna**, a **najveći** iznos po pojedinom projektu je **150.000,00 kuna.**

**III.**

Pravo sudjelovanja na Javnom pozivu imaju sve sportske udruge sa sjedištem/prebivalištem u Gradu Gospiću, članice Gospićkog športskog saveza, a koje temeljem Zakona o sportu (“Narodne novine” broj 71/06, 150/08, 124/10, 124/11, 86/12, 94/13 i 85/15) mogu obavljati djelatnost sporta i upisane su u registar sportskih djelatnosti kod nadležnog ureda uz uvjet da:

· program/projekt/inicijativa, koji prijave na javni poziv, bude ocijenjen kao značajan za razvoj civilnog društva i zadovoljenje javnih potreba u sportu

· da se protiv korisnika, odnosno osobe ovlaštene za zastupanje i voditelja programa ne vodi kazneni postupak i nije pravomoćno osuđen za prekršaje ili kaznena djela definirana Zakonom o sportu

· općim aktom imaju uspostavljen model financijskog upravljanja i kontrolu te način sprečavanja sukoba interesa pri raspolaganju javnim sredstvima

· imaju zadovoljavajuće organizacijske kapacitete i ljudske resurse za provedbu programa i projekata, programa javnih potreba

**IV.**

Ponuda za provedbu Programa javnih potreba Grada Gospića podnosi se u pisanoj formi i obavezno treba sadržavati slijedeće elemente:

· ispunjene obrasce upitnika koji se mogu podići:

– u prostorijama Gospićkog športskog saveza, Kaniška 6, 53000 Gospić;

– na internet stranici Grada Gospića – [www.gospic.hr](http://www.gospic.hr)

· presliku osobne iskaznice odgovorne osobe,

· sadržaj programskih aktivnosti,

· presliku važećeg Rješenja o upisu u Registar udruga Republike Hrvatske, odnosno drugog mjerodavnog Registra, kao i presliku važećih upisa promjena u Registar, ukoliko iste postoje,

· zapisnik sa posljednje održane skupštine,

· presliku isprave kojom se dokazuje stručna sprema odnosno stručna osposobljenost svih osoba koje obavljaju stručne poslove

· potvrdu o dokazu da se protiv osobe ovlaštene za zastupanje i voditelja programa ne vodi kazneni postupak i nije pravomoćno osuđen za prekršaje i kaznena djela definirane Zakonom o sportu

· potvrdu mjerodavne porezne uprave kojom se potvrđuje da porezni obveznik nema duga po osnovi javnih davanja o kojima službenu evidenciju vodi Porezna uprava, a koja ne smije biti starija od 30 dana od dana raspisivanja natječaja.

**V.**

Sportske udruge članice Gospićkog športskog saveza koje ne dostave prijedloge za sufinanciranje sportskih programa u 2016. godini, ne mogu participirati ni u jednom segmentu Programa javnih potreba u sportu Grada Gospića za 2016.godinu.

**VI.**

Ponude za provedbu Programa javnih potreba dostavljaju se poštom preporučeno ili neposrednom dostavom na adresu iz točke IV. ovog Poziva, zaključno do 10.03.2016. godine.

Prijave za ponudu programa s nepotpunim podacima, kao i prijave koje se ne dostave u zadanom roku, neće se razmatrati ni uvrstiti u Detaljan prijedlog raspodjele sredstava iz Programa javnih potreba u sportu Grada Gospića za 2016. godinu.

**VII.**

Gospićki športski savez imenovat će Povjerenstvo za ocjenjivanje zaprimljenih ponuda programa koje će predložiti Izvršnom odboru Gospićkog športskog saveza, a detaljan raspored sufinanciranja sportskih programa koji doprinose zadovoljavanju javnih potreba u sportu Grada Gospića za 2016.godinu, te dati na usvajanje skupštini Gospićkog športskog saveza.

**VIII.**

Ponude Programa predaju se u zapečaćenoj omotnici na kojoj treba stajati puni naziv/ime i adresa ponuditelja, na adresu:

GOSPIĆKI ŠPORTSKI SAVEZ, KANIŠKA 6, 53 000 GOSPIĆ

s napomenom:

“PONUDA SPORTSKIH PROGRAMA ZA SUFINANCIRANJE IZ PROGRAMA JAVNIH POTREBA U SPORTU GRADA GOSPIĆA ZA 2016. GODINU”.

Za dodatne informacije obratiti se na telefon 053/572-028.

**IX.**

Sve udruge čiji programi budu prihvaćeni i uvršteni u Program javnih potreba u 2016. godini o istome će biti obaviješteni pisanim putem, pozvani na zaključenje Ugovora te su po realizaciji ugovorenih sportskih programa u obvezi dostaviti izvješće o izvršenju programa.

Tajnik Gospićkog sportskog saveza:

Nikola Grahovac

Obrasci:

[1. Tekst poziva](http://www.gospic.hr/images/stories/UPRAVA/PDF/pjp/4.sport/1.tekst_javnog_poziva.pdf)  
[2. Odluka o načinu raspodjele raspoloživih sredstava iz proračuna GŠS-a](http://www.gospic.hr/images/stories/UPRAVA/PDF/pjp/4.sport/2.upute_za_prijavitelje_sportsko-rekreativne_aktivnosti.pdf)

3. Kriteriji za vrednovanje i odabir programa   
[4. Upute za prijavitelje](http://www.gospic.hr/images/stories/UPRAVA/PDF/pjp/4.sport/3.obrazac_opisa.doc)  
[5. Obrazac opisa programa ili projekta](http://www.gospic.hr/images/stories/UPRAVA/PDF/pjp/4.sport/4.obrazac_proracuna.xls)       
[6. Obrazac proračuna](http://www.gospic.hr/images/stories/UPRAVA/PDF/pjp/4.sport/5.izjava_o_ispunjavanju_preuzetih_obveza.doc)  
[7. Izjava o ispunjavanju preuzetih obveza](http://www.gospic.hr/images/stories/UPRAVA/PDF/pjp/4.sport/6.izjava_o_nepostojanju_dvostrukog_financiranja.doc)  
[8. Izjava o nepostojanju dvostrukog financiranja](http://www.gospic.hr/images/stories/UPRAVA/PDF/pjp/4.sport/7.izjava_o_partnerstvu.doc)    
[9. Izjava o partnerstvu](http://www.gospic.hr/images/stories/UPRAVA/PDF/pjp/4.sport/8.izjava_o_financiranim_projektima.doc)  
[10. Izjava o financiranim projektima organizacije iz javnih izvora](http://www.gospic.hr/images/stories/UPRAVA/PDF/pjp/4.sport/9.ugovor.pdf)   
[11. Prijedlog Ugovora o sufinanciranju u 2016. godini](http://www.gospic.hr/images/stories/UPRAVA/PDF/pjp/4.sport/10.obrazac_opisnog_izvjestaja.pdf)    
[12. Obrazac izjave o nepristranosti i povjerljivosti](http://www.gospic.hr/images/stories/UPRAVA/PDF/pjp/4.sport/11.obrazac_financijskog_izvjestaja.pdf)

13. [Godišnji](http://www.gospic.hr/images/stories/UPRAVA/PDF/pjp/4.sport/11.obrazac_financijskog_izvjestaja.pdf) plan raspisivanja javnog poziva

14. Obrazac opisnog izvještaja projekta

15. [Obrazac financijskog izvještaja projekta](http://www.gospic.hr/images/stories/UPRAVA/PDF/pjp/4.sport/11.obrazac_financijskog_izvjestaja.pdf)